Amikor az asztalos műhelybe belépve kizárólag a megmunkált asztallapokat látja az ember, könnyű a „felháborodását” kifejezni, hogy „milyen alkalmatlan ez az asztal, még lába sincs”. Jelenleg minden „felháborodó” és Önök is egy legfeljebb negyed kész állapotot látnak maguk előtt.

Így kezdi megkeresésünkre adott hosszú válaszát a Velencei Korzó, majd hosszú pontokban taglalják, miért ilyen érdekes és megfoghatatlan módon helyezték el ezeket a rikító sárga székeket.

Pár napja kollégáink próbálták meg kideríteni, vajon mire is lehetnek jók a Velencei-tónak háttal elhelyezett rikító sárga székek.

Kiderítettük, mire jók a Velencei-tónak hátat fordító székek

Most viszont kiderült, egyáltalán nem találtuk el, a kivitelezők mire gondoltak. A válasz szerint ugyanis

a székeken 30-50 fős kerékpáros csoportok kényelmesen ki tudják nyújtóztatni a lábaikat;

felfogják a homokot;

az ülőpad pad felőli oldalán pedig később egy sövény is lesz, így pedig a kivitelezők szerint eléggé kényelmetlen lenne úgy ülni, hogy arcunk belelóg a növénybe;

és még számos egyéb ötlettel, például street arttal akarják továbbfejleszteni a háttal kitett székeket.

A teljes választ alább olvashatja.